armvectores/hy_wikipedia_2023 huggingface dataset:
Արչեր Հանթինգթոն

Արչեր Հանթինգթոն (անգլ.՝ Archer Milton Huntington, մարտի 10, 1870(1870-03-10), Նյու Յորք, Նյու Յորք, ԱՄՆ - դեկտեմբերի 11, 1955(1955-12-11), Բեթել, Ֆեյրֆիլդ շրջան, Կոնեկտիկուտ, ԱՄՆ և Ռեդինգ, Ֆեյրֆիլդ շրջան, Կոնեկտիկուտ, ԱՄՆ), ամերիկացի ձեռնարկատեր, արվեստի հովանավոր և բարեգործ։


== Կենսագրություն ==
Արչեր Հանթինգթոնը ծնվել է 1870 թվականի մարտի 10-ին Նյու Յորքում՝ Արաբել Հանթինգթոնի և Քոլիս Հանթինգթոնի ընտանիքում։
Դեռահաս տարիքում Արչերը հիացած էր իսպանական մշակույթով՝ ծնողների հետ Իսպանիայում և Մեքսիկայում ճանապարհորդելիս։ Նա սովորել է իսպաներեն և արաբերեն՝ այս մշակույթն ավելի լավ ճանաչելու համար։ 1904 թվականին հիմնել է Իսպանական հասարակությունը Ամերիկայում (անգլ.՝ Hispanic Society of America):
Լինելով հարուստ մարդ՝ նա կատարել է մեծ բարեգործական աշխատանքներ։ Եղել է Ամերիկյան արվեստի և գրականության ակադեմիայի և Ամերիկյան դրամագիտության հասարակության (անգլ.՝ American Numismatic Society) գլխավոր բարերարը։ 1932 թվականին նա հիմնադրել է Brookgreen Gardens քանդակագործական այգին Հարավային Կարոլինայի պահպանության տարածքում։ 1930 թվականին Վիրջինիա նահանգի Նյուպորտ Նյուս քաղաքում հիմնել է Ծովային թանգարան, որն աշխարհի ամենամեծ ծովային թանգարաններից մեկն է։ Մասնակցել է 1937 թվականին ԱՄՆ-ի բանաստեղծների համար Poets Laureate der Library of Congress մրցանակի ստեղծմանը։
Տասնամյակներ շարունակ Արչեր Հանթինգթոնը հավաքել է հնագույն մետաղադրամների հավաքածու, որոնց քանակը կազմում է գրեթե 38 հազար ցուցանմուշ և ունի եզակի նմուշներ։ 2012 թվականի փետրվարի 14-ին Sotheby's աճուրդի տունը ներկայացրել է 25-35 մլն դոլարի մասնագետների կողմից գնահատված հավաքածուն։


== Բարեգործություն ==
1936 թվականին Հանթինգթոնը հիմնել է հիմնադրամ, որը ամենամյա կրթաթոշակ է սահմանել Կոնգրեսի գրադարանում պոեզիայի գծով խորհրդատուի համար, որն այժմ պաշտոնապես համարվում է Կոնգրեսի գրադարանի պոեզիայի բանաստեղծ դափնեկիր։ 2006 թվականին կրթաթոշակը կազմել է տարեկան 40 000 դոլար, ներառյալ 35 000 դոլար աշխատավարձը և 5000 դոլար ճանապարհածախսը։


== Անձնական կյանք ==
Արչեր Հանթինգթոնն ամուսնացել է երկու անգամ․

1895 թվականի օգոստոսի 6-ին ամուսնացել է Հելեն Գեյթսի (անգլ.՝ Helen Manchester Gates)՝ Isaac Gates-ի և գրող Ellen Gates-ի դստեր հետ։ Հելենը նույնպես գրող էր։ Նրանք երեխաներ չունեին և ամուսնալուծվել են 1918 թվականին։
1923 թվականի մարտի 10-ին Արչերն ամուսնացել է քանդակագործ Աննա Հյաթի հետ։ Նրանք նույնպես երեխաներ չունեին։


== Մահ ==
Արչեր Հանթինգթոնը մահացել է 1955 թվականի դեկտեմբերի 11-ին, Նյու Յորքի Բրոնքս քաղաքում։ Թաղված է Woodlawn Cemetery գերեզմանատանը։


== Ծանոթագրություններ ==


== Արտաքին հղումներ ==
Archer M. Huntington (1870-1955) (անգլ.)
Archer Milton Huntington Papers (անգլ.)
Սենտ Իբար (Արյեժի գավառ)

Սենտ Իբար (ֆր.՝ Saint-Ybars), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09277։


== Բնակչություն ==
Համայնքի բնակչությունը 2008 թվականին կազմում էր 649 մարդ։


== Տնտեսություն ==
2007 թվականի տվյալներով 410 աշխատունակ տարիքի մարդկանցից (15-64 տարեկան) 300-ը տնտեսապես ակտիվ էին, 110-ը անգործունակ (ակտիվության ցուցանիշը 73,2 %, 1999 թվականին եղել է՝ 70,1 %)։ 300 աշխատունակ բնակիչներից 270-ը աշխատում էին (148 տղամարդ և 122 կին), անաշխատանք էին 30-ը (11 տղամարդ և 19 կին)։ 110 անգործունակ մարդկանցից 32-ը աշակերտներ կամ ուսանողներ են, 34-ը թոշակառու, 44-ը անաշխատունակ էին այլ պատճառներով։


== Քույր քաղաքներ ==
 Ֆրանսիա Սենտ Իբար (Ֆրանսիա)։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սենտ Իբար» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-31 
«Սենտ Իբար» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Իսրայել (այլ կիրառումներ)

Իսրայել, կարող է վերաբերել՝

Իսրայել - պետություն Միջին Արևելքում՝ Միջերկրական ծովի հարավ-արևելքում
Իսրայել -  7-րդ դարի հայ եկեղեցական գործիչ
Մենք նայել ենք մահվան դեմքին

«Մենք նայել ենք մահվան դեմքին» (ռուս.՝ «Мы смерти смотрели в лицо»), 1980 թվականի խորհրդային գեղարվեստական ֆիլմ։ Պրեմիերան տեղի է ունեցել 1981 թվականի մարտին։
Ֆիլմը նկարահանել է ռեժիսոր Նաում Բիրմանը «Լենֆիլմ» կինոստուդիայում՝ Յուրի Յակովլևի սցենարով, որը գրվել է նրա «Քաղբաժնի բալերինան» (1979) գրքի հիման վրա․ սյուժեն հիմնված է իրական իրադարձությունների վրա, որոնք ներկայացնում են Արկադի Օբրանտի կողմից ռազմաճակատային երիտասարդական անսամբլի ստեղծման մասին։
Ֆիլմում օգտագործվել է երաժշտություն Դմիտրի Շոստակովիչի ստեղծագործություններից, հնչում է Օլգա Բերգգոլցի բանաստեղծությունը։ Ֆիլմի վերնագիր է դարձել «Պատանի թմբկահար» բանաստեղծության տողը (գերմաներենից ազատ թարգմանությունը՝ Միխայիլ Սվետլովի)։


== Սյուժե ==
Լենինգրադ, շրջափակման առաջին՝ 1941/42 ձմռան վերջը։ Բորիս Կորբուտ (նախատիպը՝ Արկադի Օբրանտ), որը նախքան պատերազմը Պիոներների պալատում աշխատել է որպես բալետմայստեր, քաղաք է գալիս քաղբաժնի առաջադրանքով՝ պարախումբ հավաքել ագիտդասակի համար։ Մեծահասակ պարողներ նա չի գտնում, բայց փողոցում հանդիպում է իր նախկին աշակերտներից մեկին։ Այդ ժամանակ Կորբուտը որոնում է անսամբլի ողջ մնացած մասնակիցներին։ Փորձերը տանջալի են, բայց շուտով պատանիներն առաջին համերգն են տալիս առաջնագծից վերադարձած մարտիկների համար։


== Դերերում ==


== Նկարահանումներ ==
Պատանի պարողների դերերը կատարում էին Վագանկովյան ուսումնարանի ուսանողները. բացառություն է Բորիս Բիրմանը՝ ռեժիսորի որդին, որը դպրոցական է։
Ֆիլմը եղել է Օլեգ Դալի նախավերջին կինոնկարը։ Ալեքսանդր Մուրինը, որը ճանաչել է Օբրանտին, հիշել է․ Դալը, պատրաստվելով դերին, նրան խնդրել է պատմել Օբրանտի մասին («Ինձ համար թանկ է այդ մարդու ամեն մի գիծը»)։ Երբ արդեն Դալի մահից հետո Մուրինը դիտել է ֆիլմը, նրան ցնցել է տեսարաններից մեկը․


== Նկարահանող խումբ ==
Սցենարի հեղինակ՝ Յուրի Յակովլև
Բեմադրող ռեժիսոր՝ Նաում Բիրման
Բեմադրող օպերատոր՝ Հենրիկ Մարանջյան
Բեմադրող նկարիչ՝ Բելլա Մանևիչ
Հնչյունային օպերատոր՝ Իգոր Վիգդորչիկ
Բալետմայստեր՝ Նելլի Ռաուդսեպ, որը եղել է Ռազմաճակատի երիտասարդական անսամբլի առաջին մասնակիցների թվում։


== Մրցանկաներ ==
ՀամԼԿԵՄ Կաունասի քաղկոմի մրցանակ 1981 թվականի Վիլնյուսի համամիութենական կինոփառատոնում ռազմահայրենասիրական թեմայի հաջող իրականացման համար։


== Ծանոթագրություններ ==
Յուդիխա (գետ)

Յուդիխա (ռուս.՝ Юдиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003902
Հիդրոլոգիական ուսումնասիրությունների կոդը - 115200390
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շիլդա

Անվան այլ կիրառումների համար տե՛ս՝ Շիլդա (այլ կիրառումներ)Շիլդա  (վրաց.՝ შილდა), գյուղ Վրաստանի Կախեթի մարզում, Ղվարելի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3927 մարդ։


== Աշխարհագրական դիրք ==
Կենտրոնի բարձրությունը 500 մետր է։


== Ծանոթագրություններ ==
Անտիլիբանանյան լեռներ

Անտիլիբանանյան լեռնաշղթա (արաբ․՝ جبال لبنان الشرقية‎‎, Լյուբնան էշ Շարքիա կամ արաբ․՝ الجبل الشرقي‎‎, էշ Շարկի), լեռնաշղթա, որը ձգվում է Լիբանանի և Սիրիայի միջև հարավ-արևմուտքից մինչև հյուսիս-արևելք։ Սիրիայի և Լիբանանի սահմանը հիմնականում անցնում է լեռնաշղթայի վերին գագաթով։ Լեռնաշղթայի հարավային ծայրն ավարտվում է Հերմոն լեռով, որը Գոլանի բարձունքների եզրագիծն է հանդիսանում։ Գոլանի բարձունքներն ունեն տարբեր երկրաբանական և աշխարհագրական էություն, բայց աշխարհաքաղաքականորեն դրանք հաճախ դիտարկվում են Հերմոն լեռան հարավային լանջերի հետ միասին, երկուսն էլ Իսրայելի կողմից վերահսկվող Գոլանի շրջանի մաս են կազմում։ Հունարենից անվանումը թարգմանվում է որպես «Լիբանանի դիմաց»։ Արևմուտքից գտնվում է Բեքաայի հովիտը (հյուսիսում) և ալ Հասբանի գետի հովիտը (հարավում)։ Այս հովիտները Անտիլիբանանյան լեռնաշղթան առանձնացնում են Կենտրոնական Լիբանանի լեռնաշղթայից։ Արևելքում` Սիրիայում ընկած է Արևելյան սարավանդը, որի վրա գտնվում է Դամասկոս քաղաքը։
Անտիլիբանանյան լեռնաշղթայի երկարությունը մոտավորապես 150 կմ է (93 մղոն)։ Դեպի հյուսիս այն տարածվում է սիրիական Հոմս քաղաքի գրեթե ամբողջ լայնությամբ։ Դեպի հարավ լեռնաշղթան հարում է ներքևում գտնվող Գոլանի բարձունքների սարավանդին, բայց ներառում է ամենաբարձր գագաթները, այն է` Հերմոն լեռը (արաբ.` Jabal el-Shaykh), 2,814 մետր, և Թալաաթ Մուսան՝ 2,669 մ։ Լիբանան-սիրիական սահմանին գտնվող այս գագաթները տարվա մեծ մասը ձյունածածկ են։
Լիբանանի և Սիրիայի միջև ապրանքների ապօրինի տեղափոխման կարևոր ուղին անցնում է Անտիլիբանանյան լեռնաշղթայով։
Տարածքը հայտնի է ծիրանենիներով և բալենիներով, ինչպես նաև իր քարհանքերով։
Տարածաշրջանում հայտնաբերվել և տարածաշրջանի անունով անվանվել են տարբեր էնդեմիկ բույսեր (ունեն լատինական հատուկ բուսաբանական անվանում), այդ թվում` Euphorbia antilibanotica, Teucrium antilibanoticum, Valerianella antilibanotica և Iris antilibanotica։


== Ծանոթագրություններ ==


== Արտաքին հղումներ ==
«Антиливан»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Իսկանդեր Ազիզով

Իսկանդեր Ազիզով (ռուս.՝ Исканде́р Куба́рович Ази́зов, մայիսի 29, 1956(1956-05-29), Մոսկվա, ԽՍՀՄ), ռուս դիվանագետ։ Արտակարգ և լիազոր դեսպան (2020 թվականի հունիսի 8)։


== Կենսագրություն ==
1978 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։
1978 թվականից զբաղվում է դիվանագիտական գործունեությամբ։

1978-1982 թվականներին՝ Սինգապուրում ԽՍՀՄ դեսպանատան ռեֆերենտ քարտուղար։
1982-1985 թվականներին՝ ԽՍՀՄ ԱԳՆ Հարավարևելյան Ասիայի բաժնի ատաշե։
1985-1989 թվականներին՝ Մալայզիայում ԽՍՀՄ դեսպանատան երրորդ քարտուղար։
1989-1992 թվականներին՝ ԽՍՀՄ արտաքին գործերի նախարարության Խաղաղ օվկիանոսի և Հարավարևելյան Ասիայի երկրների վարչության երկրորդ, առաջին քարտուղար։
1993-1997 թվականներին՝ Մալայզիայում Ռուսաստանի դեսպանատան առաջին քարտուղար խորհրդական։
1998-2001 թվականներին՝ Ռուսաստանի արտաքին գործերի նախարարության Ասիայի առաջին դեպարտամենտի ավագ խորհրդական, բաժնի պետ։
2001-2006 թվականներին՝ ԱՄՆ-ում Ռուսաստանի դեսպանատան խորհրդական
2007-2013 թվականներին՝ Ռուսաստանի արտաքին գործերի նախարարության Ասիայի առաջին դեպարտամենտի փոխտնօրեն։
2013 թվականի սեպտեմբերի 23-ից հանդիսանում է Մոնղոլիայում Ռուսաստանի արտակարգ և լիազոր դեսպան։


== Անձնական կյանք ==
Ամուսնացած է։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2009 թվականի փետրվարի 6)։
1-ին դասի արտակարգ և լիազոր դեսպանորդ (2016 թվականի հուլիսի 8)։
Արտակարգ և լիազոր դեսպան (2020 թվականի հունիսի 8)։


== Ծանոթագրություններ ==


== Արտաքին հղումներ ==
Կենսագրություն Մոնղոլիայում Ռուսաստանի դեսպանատան կայքում
Սուոլա (գյուղ, Մեգինո-Կանգալասկի ուլուս)

Անվան այլ կիրառումների համար տե՛ս՝ ՍուոլաՍուոլա (ռուս.՝ Суола), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2010 թվականին գրանցված տվյալներով կազմում էր 510 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յաղուբլը (այլ գյուղ)

Յաղուբլը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 147 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դաման և Դիու

Դաման և Դիու (գուջարաթի՝ દમણ અને દીવ, պորտ.՝ Damão e Diu, անգլ.՝ Daman and Diu), Հնդկաստանի արևմուտքում գտնվող միացյալ տարածք։ Վարչական կենտրոնը Դամանն է։ Բնակչությունը 242.911 մարդ է (միացյալ տարածքների շարքում 6-րդ տեղում է՝ 2011 թվականի տվյալներով)։


== Աշխարհագրություն ==
Մակերեսը 112 կմ² է (6-րդ տեղը միացյալ տարածքների շարքում)։ Տարածքը բաղկացած է երկու մասից. առաջին մասը (Դաման քաղաքը հարակից գյուղերով) գտնվում է մայրցամաքում և համարվել է կիսանկլավ Գուջարաթ նահանգի տարածքում, երկրորդը՝ Դիու կղզին է, որը գտնվում է գուջարաթյան Քաթհիյավար թերակղզուց հարավ։


== Պատմություն ==
Մինչև 1961 թվականը, երբ Հնդկաստանը գրավել է այդ հողերը, ինչպես և Գոան, Դամանը և Դիուն պորտուգալական հողեր էին։ Տարածքի նկատմամբ Հնդկաստանի ինքնիշխանությունը Պորտուգալիայի կողմից ճանաչվել է միայն 1974 թվականին։


== Վարչական բաժանում ==
Վարչական առումով Դամանի և Դիուի միության տարածքը բաժանվում է երկու շրջանների.


== Ծանոթագրություններ ==


== Արտաքին հղումներ ==
Daman District (National Information Centre)
WorldStatesmen, including lists of Portuguese captains/governors of Damão and Diu
Նագորնայա (Ինստրուչի վտակ)

Նագորնայա (ռուս.՝ Нагорная), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Ինստրուչ գետի աջ ափին 50 կմ հեռավորության վրա։ Գետի երկարությունը 14 կմ է, ավազանի տարածքը 53,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300009958
Հիդրոլոգիական ուսումնասիրությունների կոդը - 104300995
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կատերինովկա (ավան, Ամվրոսիևսկի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Կատերինովկա ավանում բնակվում էր 73 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աբդլազիզ

Աբդլզիզ, արաբական ծագումով հայկական արական անձնանուն։ Ծագում է արաբերեն عبد العزیز (‘Abd-ul-‘azīz) անունից, որը նշանակում է «ծառա Նվիրականի (Աստծո)»։


== Հայտնի անվանակիրներ ==
Աբդլազիզ, Արմինիայի արաբ ոստիկան (706-709).
Աբդլազիզ, Զաքարի որդին, Աբդուլ Ոստանցու եղբայրը, Ոստանի տանուտերը, օգնում էր աղքատներին, կառուցել է մի եկեղեցի (1459).
Աբդլազիզ, հիշվում է 15-րդ դարում.
Աբդլազիզ, որդի հալեպցի Սւոլեյման վարպետի (1654), ով հետո դարձավ քահանա Սողոմոն անունով (1661).
Աբդուլ Ազիզ, Օսմանյան սուլթան (1861-1876).


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 12
«Հայոց Պատմություն», Միքայել Չամչյան, Հատոր Բ, էջ 381, 402
«Նօտարք Հայոց», Ղևոնդ Փիրղալեմյան, Կ.Պոլիս, 1888, էջ 193-195
«Ցուցակ ձեռագրաց Դադեան Խաչիկ վարդապետի», Խաչիկ վարդապետ, Վաղարշապատ, 1898, մաս Ա, էջ 12բ
«Ցուցակ հայերէն ձեռագրաց Հալէպի», Արտավազդ Սյուրմեյան, Երուսաղեմ, 1935, Հատոր Ա, էջ 75բ, 127բ
(3754) Կաթլին

(3754) Կաթլին (անգլ.՝ Kathleen), աստերոիդ աստերոիդների հիմնական գոտում։ Հայտնաբերվել է 1931 թվականի մարտի 16-ին Քլայդ Տոմբոյի կողմից Ֆլագստաֆում։
Միջին հեռավորությունը Արեգակից կազմում է 3,157 ա. մ., առավելագույնը մոտենում է 2,8142 ա. մ. հեռավորության վրա և հեռանում 3,4998 ա. մ.։ Արեգակի շուրջ մեկ ամբողջական պտույտ է կատարում 2048,85 երկրային օրվա ընթացքում, իր ուղեծրով շարժվելով միջինում 0,175708 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3754) Կաթլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Ֆելիքս դե Ռիոտոր

Սեն Ֆելիքս դե Ռիոտոր (ֆր.՝ Saint-Félix-de-Rieutord), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09258։


== Բնակչություն ==
Համայնքի բնակչությունը 2008 թվականին կազմում էր 413 մարդ։


== Տնտեսություն ==
2007 թվականի տվյալներով 280 աշխատունակ տարիքի մարդկանցից (15-64 տարեկան) 231-ը տնտեսապես ակտիվ էին, 49-ը անգործունակ (ակտիվության ցուցանիշը 82,5 %, 1999 թվականին եղել է՝ 75,1 %)։ 231 աշխատունակ բնակիչներից 217-ը աշխատում էին (115 տղամարդ և 102 կին), անաշխատանք էին 14-ը (6 տղամարդ և 8 կին)։ 49 անգործունակ մարդկանցից 17-ը աշակերտներ կամ ուսանողներ են, 14-ը թոշակառու, 18-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Ֆելիքս դե Ռիոտոր» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-29 
«Սեն Ֆելիքս դե Ռիոտոր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Սեփական ցանկությամբ (ֆիլմ)

«Սեփական ցանկությամբ» (ռուս.՝ «По собственному желанию»), խորհրդային գեղարվեստական ֆիլմ, որը նկարահանվել է 1973 թվականին «Մոսֆիլմ» կինոստուդիայում։


== Սյուժե ==
Դպրոցում սովորելու տարիներին նրանք հստակ որոշել էին նվիրվել արվեստին․ Պոլինան երազում էր բալետի արտիստ դառնալու մասին, իսկ Կոստյան իրեն պատկերացնում էր որպես բանաստեղծ, երազում էր գրական ինստիտուտի մասին։ Տարիներ անց նրանք նորից հանդիպում են. աղջիկն էստրադայի արտիստ է, Կոստյան՝ դարբին։ Կոստյան բարձր է գնահատում իր մասնագիտությունը և դեռ սիրում է Պոլինային։ Կոստյայի՝ Պոլինայի տաղանդի հանդեպ հավատն աղջկան համոզում են ընտրված ուղու ճիշտ լինելու մեջ։


== Դերերում ==
Բորիս Չիրկով – քեռի Միշա
Եվգենի Կինդինով – Կոստյա Պոտաշով
Իրինա Պեչեռնիկովա – Պոլինա Ռյազանովա (հնչյունավորել է Անտոնինա Կոնչակովան)
Նիկոլայ Մերզլիկին – տնօրեն
Լյուդմիլա Զայցևա – դոցենտի կինը
Ալեքսանդր Վդովին – Վասյա Ժուկով
Ալեքսանդր Կավալերով – Պյոտր Գորբունով
Անատոլի Վեդենկին – Ստեպան Գուսև
Ալեքսանդր Վդովին – Վասյա Ժուկով
Սերգեյ Ֆիլիպով – հյուրանոցի դռնապան
Զոյա Իսաևա – էպիզոդ
Միքայելա Դրոզդովսկայա – էպիզոդ
Գենադի Բոկարև – էպիզոդ
Յուրի Մեդվեդև – ոստիկանության կապիտան
Էլլա Նեկրասովա – էպիզոդ
Նիկոլայ Սեկտիմենկո – Բորիս Սորոկին
Զոյա Ֆեեդորովա – մորաքույր Նադյա, պահակ
Վիտալի Մարկով – վոկալ


== Նկարահանող խումբ ==
Ռեժիսոր՝ Էդուարդ Գավրիլով
Սցենարի հեղինակ՝ Գենադի Բոկարև
Օպերատոր՝ Ալեքսանդր Խարիտոնով
Կոմպոզիտոր՝ Յան Ֆրենկել
Նկարիչ՝ Ալեքսանդր Կուզնեցով


== Ծանոթագրություններ ==
Սանկուեն (կանտոն)

Սանկուեն (ֆր.՝ Sancoins), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Սենտ Աման Մոնտրոն օկրուգի մեջ։ Համաձայն 1999 թվականի մարդահամարի կանտոնի բնակչությունը 5744 մարդ էր։Կանտոնի համարը 1826 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Զատուրա

«Զատուրա. Տիեզերական արկածներ» (անգլ.՝ Zathura: A Space Adventure)` ռեժիսոր Ջոն Ֆավրոյի ընտանեկան արկածային ֆիլմը՝ նկարահանված Քրիս Վան Օլսբուրգի գրքի հիման վրա։


== Սյուժե ==
Եղբայրներ Ուոլթերը և Դենին իրենց տան հին նկուղում գտնում են հանելուկային մի խաղ «Զատուրա» անունով և արդյունքում հայտնվում են տիեզերքում։ Իրենց ֆանտաստիկ ճամփորդության ընթացքում եղբայրները հանդիպում են տիեզերագնացի, ընկնում են երկնաքարային անձրևի տակ, կռվում այլմոլորակայինների, հսկա ռոբոտի և տիեզերական նավի դեմ։ Նրանք պետք է ժամանակին հասնեն Զատուրա մոլորակ, ապա թե ոչ կմնան բաց տիեզերքում հավերժ։ Այդ ամբողջ ընթացքում Ուոլթերը և Դենին վիճում են իրար հետ, որը կարող էր հանգեցնել սարսափելի հետևանքների։


== Դերերում ==
Ջոշ Հաթչերսոն - Ուոլթեր
Ջոնա Բոբո - Դենի
Քրիստեն Ստյուարտ - Լիզա
Դեքս Շեպարդ - Ուոլթերը 15 տարի անց
Թիմ Ռոբինս - հայրը


== Ծանոթագրություններ ==
Bad Habits

«Bad Habits», բրիտանացի երգիչ Էդ Շիրան, որը թողարկվել է 2021 թվականի հունիսի 25-ին որպես նրա  = հինգերորդ ստուդիական ալբոմի լիդ-սինգլ։ Երգը, որտեղ Էդ Շիրանը ներկայացված է վամպիրի կերպարով, երգչի՝ ալբոմից դուրս առաջին թողարկումն է ավելի քան չորս տարվա ընթացքում։


== Պատմություն ==
2021 թվականի ապրիլի 23-ին Շիրանին տեսել են զոմբիի կամ վամպիրի նման հագնված երաժշտական տեսահոլովակում, որը նկարահանվել է Լոնդոնում, ինչը հանգեցրել է ենթադրությունների նրա նոր երաժշտական դարաշրջանի վերաբերյալ։ Ինքը Շիրանը հաստատել է լուսանկարների իսկությունը՝ տեսանյութից հատվածներ տեղադրելով սոցիալական ցանցերի իր էջերում 2021 թվականի հունիսին։
Մայիսի 25-ին նա լուսանկար է ներբեռնել, որտեղ նստած է Snorlax պոկեմոնի պատկերով հսկայական բարձի կողքին, որի վրա գրված էր «25/6»՝ ակնարկելով թողարկման օրը։ Հունիսի 4-ին երգիչը թողարկել է թիզեր սինգլը սոցիալական ցանցերի իր էջերում, ինչպես նաև հայտարարել է Tiktok UEFA Euro 2020 շոուի ժամանակ՝ հունիսի 25-ին Դևիդ Բեքհեմի հետ ելույթի մասին։ Շիրանը սինգլի մասին հայտարարել է հունիսի 11-ին։ Սինգլի շապիկի գովազդային պատկերը հայտնվել Է Լոնդոնի Թեյթ ժամանակակից պատկերասրահում։ Նոր երաժշտության վերաբերյալ նա ասել է. «Ես վերջին ամիսներին աշխատել եմ ստուդիայում և չեմ կարող սպասել, երբ կլսեք «Bad Habits»-ը»։ Դրանից հետո նա նկարագրել է իր ներկայիս կարգավիճակը երաժշտության բնագավառում՝ ասելով․ «Ես միշտ ձգտում եմ առաջ տանել ինքս ինձ և իմ երաժշտությունը նոր ուղղություններով, և հուսով եմ, որ դուք կլսեք այն նոր սինգլում։ Հաճելի է վերադառնալ»։


== Մրցանակներ և անվանակարգեր ==


== Կոմերցիոն հաջողություն ==
Մեծ Բրիտանիայում սինգլը Official Singles Chart հիթ-շքերթում նորամուտը նշել է առաջին հորիզոնականում՝ դառնալով Էդ Շիրանի 10-րդ չարթփոփերը։ Այն դարձել է իններորդը պատվավոր «տասնյակում»՝ զիջելով լիդերներին՝ Calvin Harris (10), Էմինեմին (10), Take That (12), Madonna (13), Cliff Richard (14), Westlife (14), The Beatles (17) և Էլվիս Փրեսլի (21)։


== Երաժշտական տեսահոլովակ ==
Երգի պաշտոնական տեսահոլովակը թողարկվել է 2021 թվականի հունիսի 25-ին Շիրինի յութուբյան էջում։


== Համերգային ելույթներ ==
2021 թվականի հունիսի 25-ին Էդ Շիրանն այդ երգով հանդես է եկել TikTok UEFA Euro 2020 շոուի ժամանակ Մեծ Բրիտանիայի Իպսուիչ քաղաքի Պորտմեն Ռոուդ մարզադաշտում։ Նա նաև ներկայացրել է երգի ակուստիկ տարբերակը բրիտանական Hits Radio։


== Ձայնագրության մասնակիցներ ==
Tidal-ի տվյալներով.

Էդ Շիրան – վոկալ, հեղինակ, պրոդյուսեր, հարվածային գործիքներ, ակուստիկ կիթառ
Ֆրեդ Գիբսոն – հեղինակ, բեք վոկալ, հեղինակ, պրոդյուսեր, կիթառ, բաս, ստեղնաշարային, հարվածային, սինթեզատոր
Ջոնի Մաքդեյդ – հեղինակ, պրոդյուսեր, ակուստիկ կիթառ, ձայնագրություն
Գրեմ Արչ - վոկալ պրոդյուսեր, ձայնագրություն
Յան Արչեր - սլայդ-կիթառ
Ուիլ Ռեյնոլդս - ձայնային օգնականը
Spike Stent Mark Spike Stent - տվյալներ
Մեթ Վոլախ - միքսավորման օգնություն
Ստյուարտ Հոուքս - մաստերինգ


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Bad Habits» (Ed Sheeran) (Official Video) (անգլ.)
Չեյս Քրոուֆորդ

Քրիստոֆեր Չեյս Քրոուֆորդը (անգլ.՝ Christopher Chace Crawford, ՄՀԱ։ [ˈkrɪstəfɚ ˈt͡ʃeɪ̯s ˈkrɔfɚd]), ավելի հայտնի է որպես Չեյս Քրոուֆորդ; հուլիսի 18, 1985(1985-07-18), Լաբոք, Տեխաս, ԱՄՆ), ամերիկացի դերասան է։ Հայտնի է դարձել «Բամբասանքի աղջիկ» հեռուստասերիալում նկարահանվելուց հետո։ Ծնվել է Տեխաս նահանգի Լաբբոք քաղաքում։ Մասնագիտությամբ բժիշկ է։ Նկարահանվել է նաև Լեոնա Լյուիսի «I Will Be» տեսահոլովակում։


== Ծանոթագրություններ ==


== Արտաքին հղումներ ==
Չեյս Քրոուֆորդ (անգլ.) Internet Movie Database կայքում
Միջազգային ծովային իրավունք

Միջազգային ծովային իրավունք, միջազգային իրավունքի ճյուղ, որը կարգավորում է համաշխարհային օվկիանոսի օգտագործման հետ կապված պետությունների հարաբերությունները առևտրի և ռազմ, ծովագնացության, ձկնորսության, ծովային պաշարների օգտագործման, գիտության ասպարեզում։ Միջազգային ծովային իրավունքը ընդգըրկվում է ծովային իրավունքի մեջ, որն իր հերթին ամփոփում է Միջազգային ծովային հանրային իրավունքը (միջազգային ծովային հարաբերությունների կարգավորման հարցերով պետությունների միջև կնքված պայմանագրեր ու համաձայնագրեր, նրանց գործունեությամբ ձևավորված սովորութային նորմեր), միջազգային ծովային մասնավոր իրավունքը ինչպես այս կամ այն երկրի ներքին օրենսդրության կոլիգիոն նորմերը (տես Միջազգային մասնավոր իրավունք), այնպես էլ միջազգային համաձայնագրային նորմերը, որի մասնակիցը այս կամ այն պետությունն է և ազգային ծովային իրավունքը (ծովային իրավունքի հարցեր, որոնք տարածվում են պետության ներքին, տերիտորիալ ջրերի նկատմամբ ևն)։ Միջազգային ծովային իրավունքի նորմերը մշակվել են պետությունների միջև տնտեսական կապեր հաստատելու պահից և անցել պատմական զարգացման երկարատև ուղի։ Ի սկզբանե պետության տերիտորիա հասկացվել է նրա ցամաքային տարածությունը։ Ծովը դիտվել է կամ որպես տերիտորիայի սահմանազատ գոտի և համընդհանուր սեփականություն, կամ «ոչ ոքի չպատկանող տարածություն»։ Առանձին պետություններ (Հին Հռոմ, Զենովա, Վենետիկ և այլն) ձգտել են ծովը, նրանից ստացվող բոլոր բարիքները յուրացնել։ Բոլոր երկրներին (ժողովուրդներին) ծովերից օգտվելու իրավունք վերապահելու սկզբունքների ու նորմերի համակարգման փորձեր արվել են հին դարերում (Հռոդոսյան ծովային օրենք) և միջնադարում։
Ծեր Թոմաս

Ծեր Թոմասը (էստ․՝ Vana Toomas) Էստոնիայի մայրաքաղաք Տալլինի խորհրդանիշներից մեկն է և քաղաքի խնամակալը։
Ծեր Թոմաս կոչվող զինվորի արձանը դրվեց Տալլինի Ռատուշայի ցցի գագաթին որպես եղանակի հողմնացույց։
Համաձայն լեգենդի եղանակի հողմնացույցի բնորդը աղքատ տղա էր, ով փաստորեն հաղթեց Տալլինի Գերմանա-Բալթյան էլիտայի կողմից կազմակերպած արբալետի գարնանային մրցումներում, սակայն իր ցածր կարգավիճակի պատճառով հաղթող չճանաչվեց։ Թոմասը մինչ իր կյանքի վերջը կարգվեց որպես քաղաքի պահապան։ Ըստ լեգենդի Թոմասը քաղաքի հրապարակում երեխաներին քաղցրավենիք էր բաժանում։ Երբ նա մահացավ երեխաները անընդհատ հարցնում էին «Որտեղ է ծեր Թոմասը»։


== Ծանոթագրություններ ==
Քաշան

Քաշան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սիրուշո (այլ կիրառումներ)

Սիրուշո, կարող է վերաբերել՝

Սիրուշո - հայ փոփ երգչուհի-երգահան և կոմպոզիտոր
Սիրուշո - Սիրուշոյի 1-ին ստուդիական ալբոմը
Լուկա դելլա Ռոբբիա

Լուկա դելլա Ռոբբիա (իտալերեն՝ Luca della Robbiaհուլիս 1399, Ֆլորենցիա - փետրվարի 10, 1482, Ֆլորենցիա), քվատրոչենտոյի ժամանակաշրջանի ֆլորենցիացի առաջատար քանդակագործ, որին Ջորջո Վազարին անվանել է բազմագույն կերամիկայի (մայոլիկա) գյուտարար։


== Կենսագրություն ==
Նկարչի մանկության և պատանեկության, ինչպես նաև  ստեղծագործական վաղ շրջանի մասին քիչ բան է հայտնի։ Ենթադրաբար  ունեցել է Լորենցո Գիբերտի ազդեցությունը։ Սկզբում աշխատել է մարմարով։ 1430-ականներին կերտել է քաղաքի տաճարի խմբերգչական ճառաբեմի մարմարե բարձրաքանդակները, որոնք լայնորեն հայտնի են դարձել Ֆլորենցիայում։
ՄՍՀ-ը նշում է, որ  ավագ դելլա Ռոբբիայի  աշխատելաոճին բնորոշ  առանձնահատկություններն են եղել երկրային կենսահաստատ ոգին  և քնարական ոգեշնչվածության զգացողությանը, սակայն Պիստոյիայից «Մարիամի հանդիպումը Ելիզավետայի հետ» խմբի օրինակով կարելի է տեսնել, որ նրա մարմարե քանդակներին  խորթ չէ լարված դրամատիզմը։
Մայր տաճարի լունետների վրա աշխատելիս Լուկա դելլա Ռոբբին հորինել է յուրահատուկ բաղադրության փայլ (թիթեղի հիման վրա)։ Հետագայում  Ֆլորենցիայում և նրա սահմաններից դուրս նա շատ եկեղեցիներ է զարդարել բազմագույն կերամիկական լունետներով (որպես կանոն, Մադոննայի պատկերով), այդ թվում` Սանտա Կրոչեի մատուռը (ճարտարապետ Ֆ. Բրունելեսկի), Խաչելության տաճարը Սան Մինիատո Ալ Մոնտեում և սուրբ Դոմինիկի եկեղեցին Ուրբինոում։
16-րդ դարում դելլա Ռոբբիայի ստեղծած ոճը շարունակել է զարգացնել գունավոր  մայոլիկայի տեխնիկան, որը կիրառվում  էր կլոր պլաստիկայի և բարձրաքանդակների վրա։ Լուկայից հետո արհեստանոցը ղեկավարում էին նրա եղբորորդին՝  Անդրեա դելլա Ռոբբիան, իսկ հետո վերջինիս որդին ՝ Ջովաննին։ 19-րդ դարի Պրեռաֆայելիտների (նախառաֆայելականներ) շարքում դելլա Ռոբբիայի ստեղծագործությունների ժողովրդականությունն այնքան մեծ էր, որ 1894 թվականին անգլիական Բիրկենհեյդ քաղաքում սկսեց աշխատել «Դելա Ռոբբիայի ազդեցության ներքո» կերամիկայի արտադրության մեջ մասնագիտացած արտադրամասը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Luca della Robbia at the National Gallery of Art
THAIS.it: Luca della Robbia
Illustrated biography (based on Giorgio Vasari's Lives)
 «Lucia di Simone Robbia»։ Catholic Encyclopedia։ Նյու Յորք: Robert Appleton Company։ 1913
Սիսեռի շիլա

Սիսեռի շիլա, լիովին եփված սիսեռից պատրաստված շիլա՝ կարագի և համեմունքների ավելացմամբ կամ առանց դրանց։
Սիսեռի շիլան կարող է լինել ինքնուրույն, առանձին ճաշատեսակ (հաճախ օգտագործվում է բուսական յուղի մեջ տապակված սոխով և սև պղպեղով), ինչպես նաև օգտագործվում է որպես ձկան և մսի խավարտ։


== Հատկանիշներ ==
Սիսեռի շիլան դիետիկ մթերք է, ունի բարձր սննդային արժեք և կալորիականություն։ Օգտագործվում է մարզիկների կողմից՝ ուժերը վերականգնելու համար, և բուսակերների կողմից՝ որպես սպիտակուցի աղբյուր և մսի փոխարինիչ։
Ինչպես նաև կիրառվում է հավատացյալների կողմից՝ Պահքի ժամանակաշրջանում, երբ կենդանական ծագմամբ սպիատկուցների հասանելիությունը խիստ սահմանափակ է։


== Պատմություն ==
Ամենայն հավանականությամբ՝ ազդրապուխտով համեմված սիսեռի շիլան Լեհաստանում կիրառվել է միջնադարյան 
 ժամանականերից։ Հայտնի է, որ ազդրապուխտով սիսեռը Սիգիզմունդ III արքայի սիրելի ճաշատեսակն էր։ XVI դարում այն արքունական սեղանների մշտական ճաշատեսակն էր։


== Ազգային ուտեստ ==
Սիսեռի շիլան Թերքս և Քայքոս կղզիների ազգային ուտեստն է և կոչվում է «գրիթս», որն իրենից ներկայացնում է ծովամթերքով սիսեռի շիլա՝ կակղամորթների, ապխտած ձկան կամ թռչնամսի, ինչպես նաև տարատեսակ բանջարեղենի ավելացմամբ։


== Տես նաև ==
Սիսեռ
Շիլա
Հնդկացորենի շիլա


== Ծանոթագրություններ ==
Բրե (Լիմբուրգ)

Բրե (հոլ.՝ Bree) — քաղաք և համայնք Լիմբուրգ նահանգում։


== Պատմություն ==
1386 թվականին ստանալով քաղաքի կարգավիճակ՝ Բրեն դարձավ Լիեժյան եպիսկոպոսության փառապանծ քաղաքներից մեկը։ Ավելի վաղ քաղաքը շրջափակված էր պարսպով և շրջապատված էր խրամատով, որը 1604 թվականին պաշտպանում էր Բրեն իսպանական գրոհներից։ Տասնյոթերորդ դարի (1601 թվական, 1616 թվական, 1697 թվական և 1699 թվական) մեծաթիվ հրեհների պատճառով ավելի վաղ շրջանի շինությունները չպահպանվեցին։


== Համայնքի կառուցվածքը ==
Բացի հենց Բրե քաղաքից՝ Բրե համայնքն ներառում է Բեքը, Հերդինգենը, Օպիտերը և Տոնգերլոն, ինչպես նաև երկու գյուղ՝ տ' Խասելթ և Վոսթերթ։


== Տեսարժան վայրեր ==

		


== Հայտնի բնիկներ և բնակիչներ ==
Ջոնի Գալեկի — դերասան
Կիմ Կլեյստերս — թենիսիստուհի
Տիբո Կուրտուա — ֆուտբոլիստ
Ստեֆան Էվերթս - մոտոմրցարշավորդ


== Եղբայր քաղաքներ ==
 Հելդերն
 Սալոմո
 Վոլպագո Մոնտելո
 Յանչժոու


== Տես նաև ==
Լիմբուրգ նահանգ


== Ծանոթագրություններ ==


== Արտաքին հղումներ ==
Պաշտոնական կայք
Ալնաշի (կայարան, Ալնաշսկի շրջան)

Անվան այլ կիրառումների համար տե՛ս՝ ԱլնաշիԱլնաշի (ռուս.՝ Алнаши), կայարան Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոցիալական ճնշում

Սոցիալական ճնշում (անգլ. Peer pressure), կոլեկտիվի (հոգեբանական) ներգործություն, որը ազդեցություն է թողնում խմբի անդամների վարքագծի բնույթի և անձնական սովորությունների, վերաբերմունքի, արժեքների և վարքագծի վրա՝ խմբի նորմերին համապատասխան։ Այդպիսի խմբերի օրինակներ են անդամների պաշտոնական միավորումը (կուսակցություն, արհեստակցական միություն) կամ ոչ պաշտոնական խմբերը (բանդա), մասնավորապես պատանիների շրջանում (համադասարանցիներ, համակուրսեցիներ)։
Սոցիալական ճնշումը կախված չէ այս կամ այն խմբի պատկանելու անհատի ցանկությունից և կարող է տարբեր կերպ դրսևորվել, այդ թվում, դրդել այնպիսի արարքների, որոնք սովորաբար մարդիկ չեն կատարում, օրինակ՝ ծխել, թմրանյութեր օգտագործել, սեռական հարաբերությունների մեջ մտնել, ամուսնանալ, աշխատանքի ընդունվել, երեխանել ունենալ, պետքական, այդ թվում նաև թանկարժեք իրեր գնել (մեքենաներ, տներ, զբոսանավեր) և այլն։


== Պատանիներ ==
Երիտասարդները համարվում են ամենախոցելի սոցիալական խումբը, ովքեր ենթակա են այս տեսակի ճնշումների։ Սա վերաբերվում է այս կամ այն թմրանյութերի օգտագործման մոդային։ Այսպիսի վարքի ձևերը ավելի ագրեսիվ են («ճնշման» իմաստով), քան թրենդների սոցիալական հաստատումը (սպորտով զբաղվել և այլն)։
Դեռահասների հարաբերությունը հասակակիցների հետ սոցիալականացման կարևորագույն գործոնն է.

Երիտասարդները պետք է՝
ա) հասակակիցների հետ շփման ժամանակ ձեռք բերեն կոմպենտենտություն, ինտերնալիզացնեն հաստատությունը և արժեքայնությունը, սովորեն հասկանալ միմյանց,
բ) հարմարավետ տեղ զբաղեցնեն սեփական ենթամշակույթ
Մեծահասակների հետ փոխհարաբերությունների համեմատ, երեխաների և պատանիների փոխհարաբերությունները տարիքակիցների հետ, ընդհանուր առմամբ, ավելի անկեղծ, ինտենսիվ և բազմազան են։


== Մենեջմենթ ==
Սոցիալական ճնշման տեխնոլոգիաները կարող են գիտակցաբար ստեղծվել ղեկավարության կողմից՝ աշխատողներին մոտիվացնելու համար։ Մենեջմենթի գործիքներից մեկը առաջնորդելու ցանկությունն է։ Վարձու աշխատողը, ով ձգտում է առաջնորդել, ունի հաջողության հասնելու ներքին մոտիվացիա, դրսևորում է սրամտություն և աշխատելու մեծ կարողություններ՝ ավելի փառասեր գործընկերների համեմատ։ Սոցիալական ճնշման խթանման օրինակ են հանդիսանում թրեյնինգները և հավաքույթները, որոնց ժամանակ ամեն մասնակից պետք է մնացածի հետ կապի մեջ մտնի և այնպիսի արդյունքներ ցույց տա, որոնք հավասար են խմբի մնացած անդամների ձեռքբերումներին։


== Ծանոթագրություններ ==


== Գրականություն ==
 Ordinary Men: Reserve Police Battalion 101 and the Final Solution in Poland (reprint տպ.), Harper Perrenial, 1998, ISBN 0-060-99506-8 
Goldhagen D. (1996), New York: Alfred A. Knopf, ISBN 978-0-679-44695-8 


== Արտաքին հղումներ ==
Սոցիալական ճնշման դեմ պայքարը About.com կայքում
Մարսաշլոկ

Մարսաշլոկ (մալթերեն՝ Marsaxlokk), ձկնորսական ոչ մեծ քաղաք Մալթայի հանրապետությունում՝ Մալթա կղզու հարավարևելյան շրջանում։ Ունի նավահանգիստ, զբոսաշրջային կենտրոն է նաև՝ շնորհիվ իր հարուստ պատմության և տեսարժան բազմաթիվ վայրերի։ 2014 թվականի մարտի 31-ի տվյալներով բնակչության թվաքանակը եղել է 3.534.: Բնակավայրի շուկան ևս բավականին համբավավոր է. ամեն կիրակի անմիջականորեն ծովեզրին վաճառքի են հանվում թարմ ձկնեղեն ու այլ ծովամթերք (շաբաթվա մնացած օրերին ձկնորսներն իրենց որսացածը վաճառում են Վալետայի շուկայում)։ Մալթայի Հանրապետության ձկնեղենի մատակարարումների շուրջ 70 տոկոսն ապահովում են Մարսաշլոկի ձկնորսները։ Քաղաքում գործում է նաև գյուղմթերքի և զբոսաշրջիկներին հրապուրող այլ ապրանքների շուկա՝ ամենօրյա ռեժիմով։ Բնակեցված լինելով դեռևս անտիկ ժամանակներից՝ Մարսաշլոկը՝ որպես նավահանգիստ, օգտագործվել է փյունիկեցիների, կարթագենցիների, հինհռոմեացիների կողմից:Բավական տևական ժամանակ Զեյթուն քաղաքի մի մասն է կազմել և միայն տասնիններորդ դարի վերջերին ձեռք է բերել առանձին ծխի կարգավիճակ։
Թե՛ տեղացիներին և թե՛ զբոսաշրջիկներին գրավում են նաև զբոսավայրերը, նավահանգիստը, գունագեղ ներկված, ինքնատիպ նավակներն ու մակույկները՝ լուցուները, նավանորոգարանը, ռեստորանները, լողափերը, Դելիմարայի՝ վերջին շրջանում շահագործման հանձնված էլեկտրակայանը... 
Մարսաշլոկը երբեմն անվանում են Portus Herculis՝ թերևս նկատի առնելով նրա պատմական անցյալը։


== Քույր քաղաքներ ==
Մարսաշլոկը բարեկամական սերտ հարաբերություններ ունի հետևյալ քաղաքների հետ
 Իտալիա Կադեո
 Ֆրանսիա Լյոկատ


== Պատկերասրահ ==

		
		
		
		
		
		
		
		
		
		
		
		
		


== Գրականություն ==
Abela, Joe Dun Marsaxlokk
Bruno Brunella (2009)։ Roman and Byzantine Malta: Trade and Economy։ Malta: Midsea Books։ էջ 42։ ISBN 9993272450 
Grech, Joseph Marsaxlokk: 100 sena parroċċa
Gravina Joseph 'Wirt Marsaxlokk' a TVM 13 documentaries/programmes dedicated to the history of Marsax;okk covering varies historical sites such as 'Tas-Silg temples', Fortifications like Saint Lucian's Tower and Vendome Tower built by the Order of Saint John, English fortifications such as 'Tas-Silg Fort, Delimara Fortress and others on the peninsula, the parish church, and last but not least being a fishing village, a variety of fishing methods. Joseph Gravina is also the Founder/president of Marsaxlokk Heritage (NGO) founded in 2019.


== Ծանոթագրություններ ==


== Արտաքին հղումներ ==
Malta Maritime Authority(չաշխատող հղում)
https://www.visitmalta.com/en/info/marsaxlokk
http://en.marsaxlokklc.com/village
Դուխան (Բիթլիսի գավառ)

Դուխան, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 20 կմ հարավ։
Բնակչության մասին տեղեկություններ չկան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թեզիում սեղմված

Թեզիում սեղմված (լատ.՝ Thesium compressum), սանտալազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15–40 սմ բարձրությամբ ուղիղ արմատով, ճիպոտանման անկյունավոր սեղմված ճյուղերով միամյա խոտաբույս է։ 1,5-6 սմ երկարությամբ, գծային, սրացած տերևները թեթևակի մսալի են։ Ծաղկաբույլը հասկանման է, երկար, բարակ, փուխր։ Ծաղիկները շատ մանր են, սպիտակավուն։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում, Արարատ բանավանի շրջակայքում։ Հանդիպում է նաև Կենտրոնական Անատոլիայում և Հյուսիսարևմտյան Իրանում։


== Էկոլոգիա ==
Աճում է ստորին լեռնային գոտում` ծովի մակարդակից 800-850 մ բարձրությունների վրա, աղակալված ճահիճներում։ Ծաղկում է մայիս-հուլիս ամիսներին, պտղաբերում` հունիս-օգոստոսին։


== Պահպանություն ==
Կրիտիկական վիճակում գտնվող տեսակ է։ Հայտնի է ընդամենը մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Կապված ինտենսիվ տնտեսական գործունեության հետ` տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
ՀՀ Կառավարության որոշմամբ՝ 2008 թ. Արարատի ճահճուտները առանձնացվել են որպես պահպանվող տարածք՝ «Աղակալած ճահճուտ» բնության հուշարձան։ Սակայն պահպանության համար գործողություններ դեռ չեն իրականացվում։


== Ծանոթագրություններ ==
Երբ թույլ եք տալիս, որ Ձեր ալբոմում...

«Երբ թույլ եք տալիս, որ Ձեր ալբոմում...», Հովհաննես Թումանյանի ստեղծագործություններից, որը ստեղծվել է 1896 թվականի մարտի 24-ին։


== Պատմություն ==
Նվիրված է Մարիամ Վարդազարյանին։
Եղիշե Չարենցի անվան գրականության և արվեստի թանգարանի Փիլիպոս Վարդազարյանի համար 413 ֆոնդում պահվում է Մարիա Վարդազարյանի ալբոմը և դրա մեջ ինքնագիրը՝ թվագրված է «96 III/24, զատիկ»։
Առաջին անգամ տպագրվել է Հովհաննես Թումանյանի «Երկերի լիակատար ժողովածու»-ի I հատորի 464 էջում։


== Ծանոթագրություններ ==
Անանուն (աղբյուր, Կարճաղբյուր)

Անվան այլ կիրառումների համար տե՛ս՝ Անանուն (այլ կիրառումներ)Անանուն, ջրաերկրաբանական բնության հուշարձան Հայաստանի Հանրապետությունում, Գեղարքունիքի մարզում, Կարճաղբյուր գյուղի հարավարևելյան եզրին, ծովի մակարդակիցից 1930 մ բարձրության վրա։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Կոլեսնիկի (գյուղ, Մալցևսկոե գյուղական բնակավայր)

Անվան այլ կիրառումների համար տե՛ս՝ ԿոլեսնիկիԿոլեսնիկի (ռուս.՝ Колесники), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորբոլե Կազալիա

Տորբոլե Կազալիա (իտալերեն՝ Torbole Casaglia), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 5108 մարդ, խտությունը՝ 393 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25030։ Հեռախոսային կոդ՝ 030։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Неболей (երգ)

«Неболей» (ռուս.՝ Առողջ եղիր, Մի հիվանդացիր), ռուս փոփ կատարող Zivert-ի և երաժիշտ Բաստայի սինգլը՝ թողարկված 2020 թվականի օգոստոսի 7-ին Gazgolder և «Первое музыкальное Издательство» լեյբլների շրջանակներում։ Ստեղծագործությունը նվիրված է զույգի հարաբերություններին։


== Պատմություն ==
Բաստան երգը նկարագրել է որպես «կյանքի դժվարություններում գտնվող երկու մարդկանց լուռ երկխոսություն», իսկ Zivert-ը նշել է, որ ««Неболей»-ը նույնիսկ երգ չէ, այլ գիտակցված զրույց՝ տղամարդու և կնոջ միջև, ովքեր մի օր հասկանում են, որ երբ սերն անհետանում է, Աստված անզոր է»։ Երգչուհին նաև նշել է, որ միշտ հավանել է Բաստայի արվեստը և երազել է նրա հետ դուետով հանդես գալ, ինչպես նաև իրեն փորձել դերասանուհու կերպարում։
2020 թվականի սեպտեմբերի 4-ին Բաստան և Zivert-ը երգը կատարել են «Вечерний Ургант» երեկոյան ժամանցային շոուի ժամանակ։


== Տեսահոլովակ ==
Տեսահոլովակը թողարկվել է 2020 թվականի օգոստոսի 7-ին «Gazgolder» լեյբլի ՅուԹյուբյան պաշտոնական ալիքում` սինգլի թողարկման օրը։ Ռեժիսոր է հանդիսացել Ալեքսեյ Կուպրիյանովը։
Կատարողները տեսահոլովակի վերաբերյալ նշել են, որ «սա պարզապես երգի տեսահոլովակ չէ, այլ փոքրիկ ֆիլմ, որը պատմում է բաժանման դառնության մասին»։
2020 թվականի սեպտեմբերի 14-ին YouTube-ում թողարկվել է երգի կենդանի կատարումը։


== Արձագանքներ ==
Երգի գործիքավորման մասը ռուսական երաժշտական Մուզ ԹիՎԻ հեռուստաալիքը նկարագրել է որպես «հարավային մոտիվներով տաք կիթառի մրցակցություն սառը քնարական լարերի հետ», իսկ «Российская газета» հրատարակությունը՝ որպես «ռեգգիի հանգիստ ռիթմերով համեմված կիթառով ելույթ, ամռան շոգ ցերեկվա խլացված ինտոնացիաներ, նուրբ լատինական մեղեդիների մոտիվներով արձագանքներ, էլեկտրոնիկայի և բիթերի չափավոր օգտագործում»։


== Չարթեր ==


== Ծանոթագրություններ ==
Սուզդալևկա (գյուղ, Խիսլավիչսկի շրջան)

Սուզդալևկա (ռուս.՝ Суздалевка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երազանք

Անվան այլ կիրառումների համար տե՛ս՝ Երազանք (այլ կիրառումներ)
Երազանք, բաղձալի ապագայի երևակայական պատկեր, որտեղ իրենց արտահայտությունն են գտնում մարդու ցանկությունները։ Առաջացնում է մտածածը իրականացնելու բուռն ցանկություն։ Երազանքը բաղձալի ապագայի և այն իրականություն դարձնելու զգացությունն է, հաճախ՝ ստեղծագործական գործունեության ազդակ։ Օրինակ, Ի․ Աբովյանը երազում էր ռուս և հայ ժողովուրդների հավերժական բարեկամությունը, աշխատում այն դարձնել իրականություն։ Կ․ Ցիոլկովսկին երազում էր տիեզերական հրթիռներ ստեղծել՝ այդ նպատակին հասնելու համար ուսումնասիրելով հրթիռային տեխնիկայի սկզբունքները։ Նրանց չհաջողվեց լրիվ իրագործել իրենց երազանքները, սակայն դրանք յուրահատուկ պատգամ դարձան հետագա սերունդների համար։ Երազանքը իր ազդեցությունն է թողնում անձի ձևավորման վրա։
Մտածողը

Մտածողը (ֆր.՝ Le Penseur), ֆրանսիացի քանդակագործ Օգյուստ Ռոդենի 1880-ից 1882 թվականներին ստեղծած քանդակն է։ Քանդակի բնօրինակը պահպանվում է Փարիզում՝ Ռոդենի թանգարանում։


== Պատմություն ==

Նախապես քանդակն անվանվում էր «Պոետը» և պիտի դառնար «Աստվածային կատակերգության» մոտիվներով ստեղծված «Դժոխքի դարպասները» քանդակի մի մասը՝ ներկայացնելով Դանթե Ալիգիերիին։ Ժամանակի ընթացքում Դանթեի կերպարը փոխարինվում է ստեղծողի ունիվերսալ կերպարով։
«Մտածողը» քանդակի (ինչպես և Ռոդենի շատ այլ քանդակների) բնորդը եղել է Ժան Բո (ֆր.՝ Jean Baud) անունով մի ֆրանսիացի՝ մկանուտ մի բռնցքամարտիկ, ով ելույթ էր ունենում հիմնականում Փարիզում՝ Կարմիր լապտերների թաղամասում։
«Մտածողը» քանդակն առաջին անգամ հասարակությանը ցուցադրվել է 1888 թ. Կոպենհագենում։ 1902 թ. բրոնզից ձուլվում է 181 սմ բարձրությամբ քանդակ, որ 1904 թ. Ռոդենը ցուցադրում է փարիզյան սալոնում։ 1906 թ. բրոնզե «Մտածողը» տեղադրվում է Փարիզի պանթեոնում։ Բացման արարողությանը ներկա Ռոդենը հայտարարել է, որ «Մտածողը» հուշարձան է ֆրանսիացի աշխատավորին։ 1922 թ. արձանը տեղափոխեցին Ռոդենի թանգարան։


== Կրկնօրինակներ ==
Գոյություն ունեն «Մտածողը» քանդակի բրոնզե ու գիպսե ավելի քան 20 կրկնօրինակներ, գտնվում են աշխարհի տարբեր ծայրերում։ Քանդակի բրոնզե կրկնօրինակը տեղադրված է Ռոդենի գերեզմանին, որ գտնվում է Մեդենում՝ Փարիզի արվարձանում։ Մյուս կրկնօրինակները տեղադրված են Ֆինլանդիայում՝ Ռոդենի թանգարանի դարպասների մոտ ու Կոլումբիական համալսարանի դարպասների մոտ։


== Պատկերասրահ ==

		
		


== Ծանոթագրություններ ==
Վասակերտ

Վասակերտ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատ գետի աջ կողմում, Երզնկա քաղաքից 7 կմ հյուսիս, Վասկերտի ջուր հեղեղատի ափին, Սուրբ Գրիգոր լեռան փեշի վրա։
Տարածքն այգեվետ էր։


== Պատմություն ==
Գյուղը IV դարում կառուցվել է սպարապետ Վասակ Մամիկոնյանի ջանքերով։ Հնում մտնում էր Մեծք Հայքի Բարձր Հայք աշխարհի Եկեղյաց գավառի մեջ։ Պապհպանվել է Բարսեղ քահանայի ձեռքով 1373 թվականին ընդօրինակված մի ձեռագիր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայոց ցեղասպանության հուշարձան (Բրաունշվայգ)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար Գերմանիայի Բրաունշվայգ քաղաքի զբոսայգիներից մեկում։


== Պատմություն ==
Խաչքարը տեղադրվել է ի հիշատակ Հայոց ցեղասպանության զոհերի՝ 2005 թվականի մայիսի 4-ին։ Խաչքարը կառուցվել է հայ մշակութային ժառանգության պահպանման հիմնադրամի ջանքերով։ Հայկական խաչքարին հատուկ զարդանախշերով կոթող է


== Հեղինակի մասին ==
Խաչքարի հեղինակն է հայ զարդանկարիչ, փայտի փորագրող, խաչքարագործ նկարիչ Արսեն Փանոսյանը։ 1998 թվականին Արգել գյուղում կառուցել է Արցախյան պատերազմում զոհված ազատամարտիկների հիշատակին նվիրված խաչքարերի համալիր, իսկ 2001 թվականին գյուղին է նվիրել 15 խաչքարերից բաղկացած «Քրիստոնյա Հայաստան» հուշահամալիրը։
Փանոսյանի կերտած խաչքարերը հավերժացնում են Հայոց Մեծ եղեռնի զոհերի հիշատակը Գերմանիայի Բրեմեն և Բրաունշվայգ քաղաքներում։
Արսեն Փանոսյանը Հայաստանի և Արցախի քաղաքներում ունի զոհված ազատամարտիկների հիշատակին նվիրված խաչքարեր։ Վարպետի բազում խաչքարեր տեղադրվել են նաև հայաստանյան եկեղեցիների բակերում։
2009 թվականին խաչքարային արվեստը համամարդկային մշակութային արժեքների ցանկի մեջ ընդգրկելու համար, այլ խաչքարերի թվում, ՅՈՒՆԵՍԿՕ են ներկայացվել նաև Արսեն Փանոսյանի աշխատանքները։


== Պատկերասրահ ==

		
		
		
		
		


== Ծանոթագրություններ ==
Toys for Bob

Toys for Bob, Inc., ընկերություն հիմնադրված է Պոլո Ռայխի և Ֆրեդ Ֆորդի կողմից 1989 թվականին։ Ընկերությունը հայտնի է Star Control և Star Control II խաղերի մշակմամբ, սակայն մասնակցություն չի ունեցել Star Control 3 խաղում։ Դրանից հետո ընկերությունը թողարկեց ևս մի քանի խաղ Crystal Dynamics-ի համար՝ The Horde, Pandemonium և The Unholy War։
2005 թվականի մայիսի 3-ին ընկերությունը գնվեց Activision-ի կողմից։ Toys for Bob-ի աշխատակիցները երկարաժամկետ պայմանագիր կնքեցին Activision-ի հետ։
2011 թվականի փետրվարի 12-ին պարզ դարձավ, որ Toys for Bob-ը աշխատանքներ է կատարում Skylanders: Spyro’s Adventure խաղի վրա։ 2012 թվականի փետրվարին հայտարարվեց, որ ընկերությունը աշխատանքներ է կատարում նոր խաղաշարքի վրա՝ Spyro։
Crash Bandicoot 4: It’s About Time խաղի ողարկումից հետո ընկերությունը սկսեց հեռացնել աշխատակիցների մի մասին, իսկ ընկերությունը գնվում է փակման վտանգի տակ։ Վերջնական արդյունքում Activision-ը որոշեց թողնել ստուդիան Call of Duty: Warzone-ի աջակցման համար, նաև հայտարարվեց, որ ընկերությունը չի ունենա սեփական նախագծեր։


== Խաղերի ցանկ ==


== Ծանոթագրություններ ==


== Արտաքին հղումներ ==
{{{1}}} Toys for Bob. պաշտոնական կայք
Անդրե Ստիլ

Անդրե Ստիլ (ֆր.՝ André Stil, ապրիլի 1, 1921(1921-04-01), Էրնի - սեպտեմբերի 3, 2004(2004-09-03), Կամելա), ֆրանսիացի գրող, հրապարակախոս, Դիմադրության շարժման մասնակից, Ֆրանսիայի կոմունիստական կուսակցության (ՖԿԿ) անդամ (1942)։
Ավարտել է Լիլի համալսարանը։ 1945—1949 թվականներին եղել է ՖԿԿ կուսաշխատող, լրագրող։ 1950-1959 թվականներին՝ «Հումանիտե» («L’Humanite») թերթի գլխավոր խմբագիր, ապա գրական տեսաբան։ Եղել է ՖԿԿ-ի Կենտկոմի անդամության թեկնածու, ապա՝ անդամ (1950-1969 թթ.)։ Պատմվածքների առաջին ժողովածուներում («Հանքափոր» հպարտ բառը, ընկերներ», 1949, «Սենը» ծով է դուրս եկել», 1950) փորձել է պատկերել երկրորդ համաշխարհային պատերազմից հետո Ֆրանսիայում տիրող իրադրությունը, աշխատավորների պայքարը հանուն իրենց իրավունքների պաշտպանության՝ ընդդեմ Հնդկաչինում շարունակվող գաղութային պատերազմի։ «Առաջին հարվածը» (1951 - 1953, 1952, հայկական հրատարակչություն 1955) եռապատում նկարագրել է ֆրանսիացիների հայրենասիրական պայքարն ընդդեմ երկրում ամերիկական ռազմական բազաների ստեղծման։ «Դրված է երջանկության հարցը» շարքը միավորում է Անդրե Ստիլի հետագա շրջանի ստեղծագործությունները («Մենք միմյանց կսիրենք վաղը», 1957, «Փլուզում», 1960, «Վերջին քառոր՛դ ժամը», 1962, «Գնանք պարելու, Վիոլին», 1964, «Անդրե», 1965, «Գեղեցիկ է ինչպես մարդը», 1968, «Ո՛վ», 1969, վեպեր, «Ցավ», 1961, «Երկնքի տեսարան», 1967, «Ծաղիկներ սխալմամբ», 1973, պատմվածքների ժողովածուներ), որոնք նվիրված են ժամանակակից Ֆրանսիային. նրա հասարակ մարդկանց կյանքին, աշխատանքին ու պայքարին, երիտասարդ ֆրանսիացիների հոգևոր ձևավորմանը, բանվորական համերաշխությանը և այլ հարցերի։


== Ծանոթագրություններ ==
Լաուֆեն (Զալցախ)

Լաուֆեն  (գերմ.՝ Laufen (Salzach)), կոմունա Գերմանիայի Բավարիա երկրամասում։
Մտնում է Բերխտեսգադեն շրջանի կազմում։ Բնակչությունը կազմում է 6600 մարդ (ըստ 2010 թվականի դեկտեմբերի 31-ի) ։ Տարածքը կազմում է 35,31 կմ։ Պաշտոնական կոդ՝ 09 1 72 122։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ